stanford-oval/wikipedia huggingface dataset:
מומואירו קלובר Z
דיסקוגרפיה > אלבומים

| אלבום # | פרטי אלבום | מדרגים> Oricon Weekly Albums Chart  | תואר (RIAJ) |
| --- | --- | --- | --- |
| 1 | Battle and Romance (ביפנית: バトル アンド ロマンス) יצא לאור: 27 ביולי 2011  חברת תקליטים: סטארצ'יילד / קינג רקורדס  (KICS-91678 (Limited A), KICS-91679 (Limited B), KICS-1678 (Regular)) | 3 2* | זהב |
| 2 | 5th Dimension (ביפנית: 5TH DIMENSION) יצא לאור: 10 באפריל 2013  חברת תקליטים: סטארצ'יילד / קינג רקורדס | 1 | פלטינה |
| – | Iriguchi no Nai Deguchi (ביפנית: 入口のない出口) אוסף של שירים עצמאיים  יצא לאור: 5 ביוני 2013  חברת תקליטים: SDR (סטארדאסט רקורדס) | 2 |  |
* בשנת 2013
וידאוגרפיה

| סינגל #> חברת תקליטים עצמאית | כותרת> חברת תקליטים עצמאית | וידאו קליפ (באתר YouTube)> חברת תקליטים עצמאית |
| --- | --- | --- |
| 1 | „Momoiro Punch“ | לחץ כדי לראות  |
| 2 | „Mirai e Susume!“ | לחץ כדי לראות |
חברת תקליטים גדולים
| 1 | „Ikuze! Kaitō Shōjo“ | לחץ כדי לראות |
| 2 | „Pinky Jones“ | לחץ כדי לראות |
| 2 | „Coco Natsu“ (ביפנית: ココ☆ナツ) |  |
| 2 | „Kimi to Sekai“ (ביפנית: キミとセカイ) |  |
| 3 | „Mirai Bowl“ | לחץ כדי לראות |
| 3 | „Chai Maxx“ | לחץ כדי לראות |
| 4 | „Z Densetsu: Owarinaki Kakumei“ | לחץ כדי לראות |
| 5 | „D' no Junjō“ | לחץ כדי לראות |
| 6 | „Rōdō Sanka“ | לחץ כדי לראות |
| 6 | „Santa-san“ (ביפנית: サンタさん) | לחץ כדי לראות |
| 7 | „Mōretsu Uchū Kōkyōkyoku,  Dai 7 Gakushō „Mugen no Ai““ | לחץ כדי לראות |
| 8 | „Otome Sensō“ | לחץ כדי לראות |
| 8 | „PUSH“ | לחץ כדי לראות |
| 8 | „Mite Mite Kocchichi“ (סרטון וידאו ריקוד)  (ביפנית: みてみて☆こっちっち) | לחץ כדי לראות |
| 9 | „Saraba, Itoshiki Kanashimitachi yo“ | לחץ כדי לראות |
| 9 | „Wee-Tee-Wee-Tee“ | לחץ כדי לראות |
| האלבום השני | „Neo STARGATE“ | לחץ כדי לראות |
| האלבום השני | „BIRTH Ø BIRTH“ | לחץ כדי לראות |
פרסים

| שנה | פרס | קטגוריה | העבודה המועמדת | תוצאה |
| --- | --- | --- | --- | --- |
| 2012 | 4th CD Shop Awards |  | Battle and Romance | זכייה  |
| 2013 | פרסי הווידאו-קליפים של MTV יפנית | כוריאוגרפיית השנה בקליפ | „Saraba, Itoshiki Kanashimitachi yo“ | זכייה |
ראו גם

Shiritsu Ebisu Chugaku
Team Syachihoko
הערות שוליים

↑  "QUIRKY QUINTET / Momoiro Clover Z adding splash of color to music world". יומיורי שימבון (באנגלית). Daily Yomiuri Online. 2011-07-22. ארכיון מ-2012-09-05. נבדק ב-2013-09-08.
↑  "ももいろクローバーＺのCDシングルランキング、ももいろクローバーＺのプロフィールならオリコン芸能人事典-ORICON STYLE" (ביפנית). Oricon. נבדק ב-2013-09-08.
↑  "一般社団法人 日本レコード協会｜各種統計" (ביפנית). RIAJ. נבדק ב-2013-09-08.
↑  "一般社団法人 日本レコード協会｜各種統計" (ביפנית). RIAJ. נבדק ב-2013-09-08.
↑  "ゴールド等認定作品一覧　2012年8月" (ביפנית). RIAJ. נבדק ב-2013-09-08.
↑  "ももいろクローバーＺのCDアルバムランキング、ももいろクローバーＺのプロフィールならオリコン芸能人事典-ORICON STYLE" (ביפנית). Oricon. נבדק ב-2013-09-08.
↑  "一般社団法人 日本レコード協会｜各種統計" (ביפנית). RIAJ. נבדק ב-2013-09-08.
↑  "ももクロがCDショップ大賞受賞「次はノーベル賞！」". Natalie (ביפנית). 2012-02-27. נבדק ב-2013-09-08.
↑  "アイドル初の快挙！ ももクロ、CDショップ大賞受賞". Eiga.com (ביפנית). 2012-02-28. נבדק ב-2013-09-08.
| --- | --- |
בקרת זהויות :  CiNii: DA19529441  ISNI: 0000 0004 7083 6559  MusicBrainz: 3862143a-a878-4176-88d5-a0cfae83cdf6  NDL: 001098672  VIAF: 253172708   WorldCat (עם VIAF): 253172708 
„Ikuze! Kaitō Shōjo“
באוהאוס (להקה)

| --- | --- |

באוהאוס בהופעה ב-2006
 מקום הקמה:  נורת'האמפטון 
 מוקד פעילות:  נורת'האמפטון, אנגליה
 תקופת הפעילות:  1978–1983, 1998, 2005 – 2008
 סוגה:  רוק גותי, פוסט-פאנק, רוק אלטרנטיבי
 חברת תקליטים:  Small Wonder4AD Beggars Banquet
 האתר הרשמי
 פרופיל ב-IMDb
 חברים
 פיטר מרפי (מוזיקאי) David J Daniel Ash Kevin Haskins 
 חברים לשעבר
 פיטר מרפי דניאל אש קווין הסקינס דייוויד ג'יי
 
באוהאוס הוא שמה של להקת רוק אנגלית שהוקמה ב-1978 בנורת'האמפטון, אנגליה. הלהקה הורכבה מפיטר מרפי (סולן), דניאל אש (גיטרה), קווין הסקינס (תופים) ודייוויד ג'יי (גיטרת בס).
הלהקה נקראה במקור "באוהאוס 1919", אך השמיטה את המספר משמה כשנה לאחר שהוקמה. בזכות המראה והצליל האפלים והמדוכדכים של הלהקה, היא נחשבת לרוב לאחת מלהקות הרוק הגותי הראשונות, ולחלוצה בסגנון.
באוהאוס הופיעה בקולנוע דן בתל אביב ב-1983, באותה שנה גם התפרקה לראשונה. פיטר מרפי פתח בקריירת סולו, בעוד חברי הלהקה האחרים המשיכו תחת השם Tones on Tail ולאחר מכן Love and Rockets. שני ההרכבים זכו ליותר הצלחה מסחרית בארצות הברית מבאוהאוס, אבל נעלמו מהמצעדים בבריטניה. הלהקה התאחדה לסיבוב הופעות ב-1998 ולאחר מכן התאחדה שוב ב-2005, שחררה אלבום בשם Go Away White והודיעה על פירוק ב-2008.
היסטוריה

דניאל אש, והאחים דייוויד ג'יי וקווין הסקינס ניגנו ביחד בלהקות שונות מגיל צעיר. אחת מאותן להקות הייתה The Craze, שהופיעה מספר פעמים ברחבי נורת'המפון ב-1978. לאחר פירוקה, אש ניסה לשכנע את חברו מהלימודים פיטר מרפי להצטרף אליו בזכות מראהו החיצוני. מרפי, שעבד במפעל דפוס, הסכים לנסות למרות שמעולם לא כתב מוזיקה או שירה לפני כן. במהלך החזרה הראשונה של הלהקה הוא היה שותף לכתיבת השיר In the Flat Field.
קווין הסקינס הצטרף לשניים כמתופף, אך אש באופן מכוון לא הזמין את דייוויד ג'יי להצטרף ללהקה מהחשש שהוא "ישתלט" עליה כפי שהיה בלהקות הקודמות בהם היו חברים. עם זאת, אחרי מספר שבועות אש הזמין את הסקינס להחליף את הבסיסט כריס ברבר. הסקינס היה אמור לצאת לסיבוב הופעות בבסיסי חיל אוויר אמריקאיים עם להקה אחרת, אבל החליט שיהיה "נכון יותר" להצטרף ללהקה של חבריו. ארבעת חברי הלהקה, שבשלב זה הייתה חסרת שם, הופיעו לראשונה בפאב בוולינגבורו בערב השנה החדשה של 1978.
הלהקה בחרה בשם "באוהאוס 1919" כרפרנס לתנועת האמנות הגרמנית באוהאוס משנות ב-20, בגלל "ההקשרים והמשמעויות הסגנוניות שלה", לפי דייוויד ג'יי. הלהקה בחרה להשתמש גם בפונט בו נעשה שימוש על מבנה מכללת הבאוהאוס בדסאו, גרמניה.
Bela Lugosi's Dead והעבודה ב-4AD

כשישה שבועות לאחר שהוקמה, באוהאוס נכנסה לאולפני בק בוולינגסבורו כדי להקליט דמו. הלהקה הקליטה חמישה שירים – אחד מהם, Bela Lugosi's Dead הנמשך מעל 9 דקות, יצא כסינגל הבכורה של הלהקה באוגוסט 1979 דרך חברת תקליטים עצמאית בשם Small Wonder תחת השם באוהאוס (בלי המספר 1919). הסינגל זכה לביקורות חיוביות ושהה במצעד העצמאי בבריטניה במשך שנתיים. השיר נוגן רבות בתחנת הרדיו Radio 1 של ה-BBC ובתוכנית של השדרן ג'ון פיל, אליה הוזמנה הלהקה כדי להקליט אותו מחדש ב-3 בינואר 1980.
הלהקה הוציאה שלושה סינגלים נוספים, Dark Entries, Terror Couple Kill Colonel ו-Telegram Sam השייך במקור להרכב הגלאם רוק טי. רקס, ולאחר מכן שחררה את אלבום הבכורה In the Flat Field ב-1980 דרך הלייבל 4AD.
המגזין NME תיאר את האלבום כ"רומנטיקה גותית פוסט-דקדנטית". למרות שזכה לביקורות שליליות, האלבום הגיע לראש מצעד המצעד האינדי והשתחל גם למקום ה-73 במצעד הפופ הבריטי.
Beggars Banquet והפירוק

ההצלחה הגוברת של באוהאוס לא התאימה למשאבים המוגבלים של 4AD, על כן הלהקה עברה ללייבל-האב Beggars Banquet. הלהקה הוציאה את אלבומה השני, Mask, באוקטובר 1981 ושילבה בו יותר קלידים וכלי נגינה אחרים על מנת להוסיף גיוון להקלטה. באופן לא קונבנציונלי, הלהקה צילמה קליפ לשיר הנושא של האלבום ככלי לפרסום הלהקה עצמה ולא לשיר ספציפי מתוך האלבום.
הסינגל הבא ששחררה הלהקה היה השיר Spirit, אשר האמינו שייכנס ל-30 הגדולים במצעד. הסינגל הגיע למקום ה-42 בלבד, ובעקבות האכזבה החליטה הלהקה להקליט אותו מחדש ולהוציא אותו שוב עם אלבומה השלישי, The Sky's Gone Out, ב-1982. באותה שנה הוציאה באוהאוס את הלהיט הגדול ביותר שלה, קאבר לשיר זיגי סטארדרסט של דייוויד בואי שהוקלט ב-BBC. השיר הגיע למקום ה-15 במצעד הבריטי וזיכה את הלהקה בהופעה בתוכנית הטלוויזיה טופ אוף דה פופס. בזכות הצלחת הסינגל, האלבום החדש של הלהקה זכה להצלחה גדולה והגיע למקום הרביעי במצעדים.
באותה שנה הופיעה הלהקה בסרט האימה הרעב וביצעה את השיר Bela Lugosi's Dead במהלך כתוביות הפתיחה. השוט האחרון בסצנה התמקד במרפי, שבאותה תקופה דגמן בפרסומת פופולרית לחברת האלקטרוניקה מקסל, וגרר תרעומת בקרב חברי הלהקה האחרים.
לפני הקלטת האלבום הרביעי, Burning From the Inside ב-1983, פיטר מרפי חלה בדלקת ריאות אשר מנעה ממנו לתרום לאלבום באופן מלא. דניאל אש ודייוויד ג'יי לקחו את המושכות, הובילו את ההקלטות ואף הקליטו את השירה בחלק מהשירים. הסינגל הראשי מתוך האלבום, She's in Parties, הגיע למקום ה-26 במצעד וזיכה את באוהאוס בהופעה השלישית והאחרונה שלהם בטופ אוף דה פופס. הלהקה יצאה לסיבוב הופעות בינלאומי לקידום האלבום, עם הופעות ברחבי אירופה והמזרח הרחוק. בלילה לפני שהלהקה הייתה אמורה להופיע בהאמרסמית' פאלאס בלונדון חבריה החליטו להתפרק.
הופעת הפרידה של הלהקה נערכה ב-5 ביולי 1983 בהמרסמית' פאלאס. חברי הצוות של המופע המליצו למעריצים האדוקים שלא להחמיץ את ההופעה מבלי לגלות להם שהיא עומדת להיות האחרונה. אחרי הדרן ארוך שכלל כמה מהשירים המוקדמים, דייוויד ג'יי עזב את הבמה עם המילים "rest in peace" – נוחו על משכבכם בשלום. האלבום Burning from the Inside יצא שבוע לאחר מכן, זכה לביקורות חיוביות לרוב והגיע למקום ה-13 במצעדים. באוהאוס הוציאה את הסינגל Sanity Assassin בכמות מוגבלת כמתנת פרידה לחברי מועדון המעריצים של הלהקה.
איחודים

באוהאוס התאחדו לסיבוב הופעות ב-1998, בו ביצעו שיר חדש בשם The Dog's Vapour שנכלל בפסקול הסרט Heavy Metal 2000. אלבום הופעה בשם Gotham שהוקלט במהלך הסיבוב יצא כשנה לאחר מכן וכלל הקלטת אולפן של השיר Severance השייך במקור ל-דד קן דאנס.
באוהאוס התאחדו בשנית ב-2005 והופיעו בפסטיבל קוצ'לה בקליפורניה, ארצות הברית. ההופעה נפתחה בירידתו של פיטר מרפי לבמה קשור עם רגליו מעל ראשו בעודו שר את Bela Lugosi's Dead. לאחר מכן המשיכה הלהקה בסיבוב הופעות בצפון אמריקה, מקסיקו ואירופה, וחבריה ציינו כי הם רוצים להקליט חומרים חדשים בעקבותיו.
אלבום האולפן הראשון של באוהאוס מ-1983 יצא לאור ב-2008 תחת השם Go Away White ולא זכה לסיבוב הופעות לקידומו בעקבות החלטת הלהקה להתפרק פעם נוספת. המתופף קווין הסקינס אמר בראיון, כי "היחסים בינינו היו ממש בסדר, אבל משהו קרה". כתוצאה מכך, "חלקנו הרגשנו שאנחנו לא רוצים להמשיך לעבוד כקבוצה". בראיון אחר, אמר הבסיסט דייוויד ג'יי על הפירוק, כי "יש לך מבחנה, ואתה שופך לתוכה כימיקל אחד, וכימיקל אחר, ומשהו קורה. זה מתחיל לתסוס. אתה מכניס כימיקל נוסף, והתסיסה מתגברת. אתה מוסיף כימיקל רביעי, והתסיסה מתחילה להיות אלימה עד שזה מתפוצץ. זו התשובה שלי". פיטר מרפי טען בראיון אחר, כי הוא היה "מרוצה מהחיבור ברמה הרגשית. היה טוב לעבוד ביחד ולשים את העבר מאחורינו וזה היה מאוד חיובי. התוצאה הייתה מהירה, אז זה היה מרגש ומאד מהנה", אבל בסוף "האופי הרעוע הופיע ואני חושב שהיה נכון לסיים את זה".
סגנון מוזיקלי

באוהאוס שילבו מספר השפעות, ביניהן פאנק, גלאם רוק, קראוט רוק, ואפילו Fאנק ודאב כדי ליצור צליל עגמומי שמשך מאזינים רבים שהתפכחו מז'אנר הניו ווייב שצמח לאחר מותו של הפאנק. הצליל והסגנון הקודר של הלהקה קיבל לבסוף את השם רוק גותי, שהמרכיבים הבולטים שלו הם קולו העמוק של פיטר מרפי, צליל הגיטרה המשונן של דניאל אש, ונגינת הבס של דייוויד ג'יי שהושפעה מסגנון הדאב.
דיסקוגרפיה

1980 - In the Flat Field
1981 - Mask
1982 - The Sky's Gone Out
1983 - Burning from the Inside
2008 - Go Away White
מוזיקת אינדי

מוזיקת אינדי (באנגלית: Indie; קיצור של Independent – עצמאי) היא מוזיקה הנשענת על חברת תקליטים עצמאית. במקור תיאר הביטוי "אינדי" את העצמאות מחברות תקליטים מסחריות, אך במהלך השנים, סגנונות מוזיקליים שפותחו על ידי אמנים מחברות עצמאיות תוארו גם הם כ"אינדי".
הגדרת המונח "אינדי" > מאפיינים תרבותיים ופילוסופיים של אינדי

ישנם מספר מאפיינים תרבותיים ופילוסופיים העוזרים להגדיר את משמעות המונח "אינדי" יותר מאשר סגנונות מוזיקליים או בעלות מסחרית. אמני אינדי מונעים יותר מרצון להבעה עצמית מאשר משיקולים מסחריים (למרות שדבר זה מאפיין אמנים רבים, ובהם גם כאלה שמצליחים מסחרית). סגנון עבודה של עשה-זאת-בעצמך, שהחל עם זרם הפאנק בשנות ה-70 של המאה ה-20, מקושר גם הוא לאינדי, עם אנשים בסצנה המעורבים בלהקות, לייבלים, מסיבות ועיתוני מעריצים ("פנזינים"). אינדי נוטה לדגול בגישה אינטרנציונליסטית, הנובעת מהזדהות עם מעריצים, לייבלים ולהקות במדינות אחרות החולקים את אותו סגנון חיים. לייבלי אינדי קטנים יפיצו לא-אחת אלבומים ללייבלים דומים ממדינות אחרות, ולהקות אינדי נוהגות לצאת לסיבובי הופעות במימון עצמי בערים ומדינות אחרות, בהן חברי סצנת האינדי המקומית יעזרו לארגן הופעות ולעיתים אף יספקו מקומות לינה ועוד.
הגדרת המונח "אינדי" > אינדי וז'אנרים

למרות שהמונח "אינדי" לא בא לתאר ז'אנר מסוים, אלא הימנעות ממסחור, למספר ז'אנרים שקמו צורף הכינוי "אינדי":
בשנות ה-80 של המאה ה-20 היה "אינדי" שם נרדף בבריטניה ללהקות פופ של גיטרות צורמניות, אשר הופיעו בקלטות שהגיעו עם מגזין המוזיקה ה-NME.
בשנות ה-90 של המאה ה-20 הוגדרו להקות בריטפופ רבות כלהקות אינדי, למרות שרובן היו חתומות בלייבלים גדולים ושלטו במצעדי המכירות.
אינדי רוק
אינדי פופ
אינדיטרוניקה
אינדי פולק
הצלחת האינדי הביאה אמנים החתומים בחברות מסחריות לחקות את הסגנון ששויך לאינדי. כתוצאה מכך, מתוארים כאינדי שמות כאבריל לאבין המחויבים לחברה מסחרית, אך מחזיקים באותם מאפיינים סגנוניים שאפיינו את אמני האינדי שהיו לפניהם.
קטגוריות משנה באינדי

ישנן מספר סוגות מוזיקליות שמקובל לקבץ באופן כללי תחת השם אינדי. הנפוצות שבהן הן אינדי רוק ואינדי פופ, שההבדל העיקרי ביניהן הוא באדיקות בה הן בוחרות לציית למבנה התרבותי של הרוק. סוגות נוספות הן אינדי פולק ואינדיטרוניקה, שהיא שילוב של אינדי, מוזיקה אלקטרונית, רוק ופופ.
חנויות אינדי מקוונות

עם הזמן נפתחו באינטרנט חנויות מקוונות רבות המתמחות במוזיקת אינדי. דוגמה לחנות כזאת היא CD Baby.
אמני אינדי

אלטרמיטיב/אינדי
Lemon Demon
Set it off
all time low
NateWantsToBattle
אמני אינדי > אינדי–פופ

King Princess
ליקה לי
girl in red
Shura
The Japanese House
Børns
קלייר קוטרל
machineheart
Skott
Broods
Allie X
Muna
Yumi Zouma
Anna of the North
Luna Shadows
Sylvan Esso
Tove Stryke
Zella Day
J.Lamotta
יסמין מועלם
מוזיקת אינדי בישראל

מוזיקת האינדי בישראל צמחה מתוך הצורך של אמנים ליצור ולהביע את עצמם בדרכים שאינן תואמות את הזרם המרכזי. כבר בשנות ה-70 וה-80 הופיעו יוזמות עצמאיות של אמנים, אך השינוי המשמעותי התרחש בשנות ה-90 עם עלייתם של לייבלים עצמאיים כמו אנובה מיוזיק ולב גרופ מדיה. בתחילת שנות ה-2000, האינטרנט הפך לכלי מרכזי שהעניק לאמנים יכולת חשיפה רחבה יותר. מוזיקת האינדי בישראל מתאפיינת בגיוון סגנוני הכולל רוק, פולק, אלקטרוני, פופ ניסיוני ועוד. אמני אינדי רבים משלבים אלמנטים מקומיים, כמו מוטיבים מהמסורת היהודית או הערבית, יחד עם השפעות בינלאומיות. השפה בעברית שולטת, אך ישנם אמנים רבים היוצרים באנגלית ואף בשפות אחרות.
בין האמנים בז'אנר ניתן למנות את אסף אבידן שהתפרסם תחילה בזכות הופעות עצמאיות ברחבי הארץ ובחו"ל, מארק אליהו אחד האמנים המוערכים בסצנת האינדי בישראל, ג'יין בורדו – להקת פולק-פופ שהחלה את דרכה בסצנת האינדי וכבשה את לבבות הקהל הישראלי, וכמובן טונה – אמן היפ-הופ שפרץ עם שירים שהופקו ונכתבו באופן עצמאי בהרכבים כמו "השבט" ו"טונהמן ג'ונס".
פסטיבלים כמו אינדינגב, יערות מנשה, ופסטיבל חשיפה בינלאומית הפכו לבמות מרכזיות עבור אמני אינדי בישראל, מועדונים כמו לבונטין 7 בתל אביב והצוללת הצהובה בירושלים מהווים חממה לאמנים עצמאיים, ופרויקט אינדי סיטי מתעד את סצנת מוזיקת האנדי בישראל.
מוזיקת האינדי הפכה לחלק בלתי נפרד מהתרבות הישראלית. היא מספקת לאמנים פלטפורמה להביע דעות חברתיות ופוליטיות, ומשמשת גם ככלי לחיבור בין קהילות שונות במדינה. בנוסף, היא תרמה רבות להתרחבות הקהל הישראלי לחשיפה למוזיקה מגוונת ומקורית. יחד עם זאת, אמני אינדי בישראל מתמודדים עם קשיים רבים, כולל מחסור במימון, חשיפה מוגבלת, ותחרות מול הזרם המרכזי. למרות זאת, ההתקדמות הטכנולוגית והרשתות החברתיות מספקות כלים חשובים לאמנים לקדם את יצירתם באופן עצמאי.
ראו גם

מוזיקה אלטרנטיבית
תרבות הנגד
היפסטר
הערות שוליים

↑  הסיפורים מאחורי הקליפים של אינדי סיטי, באתר ‏מאקו‏, 31 באוקטובר 2016
↑  יקי הפשטיין, התאהבתי בכלים האלה והלכתי עם מה שעניין אותי, באתר מקור ראשון, ‏8 לספטמבר 2021
↑  בטינה פיינשטיין, בטינה פיינשטיין היא הכוח והמוח מאחורי אינדי סיטי. זאת העיר שלה, באתר Timeout, ‏10 בספטמבר 2024
להקת הפיקסיז, 2004
להקת אר.אי.אם., 2003
להקת סוניק יות', 2005
להקת הארקטיק מאנקיז, 2014
סינמה ביזאר

| --- | --- |

 מקום הקמה:  ברלין 
 תקופת הפעילות:  2005–2010 (כ־5 שנים)
 סוגה:  גלאם רוק 
 חברת תקליטים:  יוניברסל מיוזיק גרופ 
 
סינמה ביזאר (בגרמנית: Cinema Bizarre) הייתה להקת גלאם רוק גרמנית.
הלהקה הוקמה ב-2005 בברלין, ב-2007 הם ביצעו את ההופעה החיה הראשונה שלהם בתוכנית המוזיקה The Dome(אנ'), באותה שנה יצא הסינגל הראשון שלהם Lovesongs (They Kill Me)(אנ').
אלבומם הראשון "Final Attraction" כלל שלושה סינגלים.
ב-2008 לקחה הלהקה חלק באירוע לבחירת נציג גרמניה לאירוויזיון אך שירם לא עלה לשלב המתקדם.
ב-2008 הם גם החלו בסיבוב הופעות ברחבי אירופה, בספטמבר אותה שנה לומינור (Luminor), חבר הלהקה ששימש כקלידן וזמר רקע עזב את הופעותיו בלהקה עקב מצבו הבריאותי.
במהלך סיבוב ההופעות של ליידי גאגא The Fame Ball Tour הם היוו את מופע החימום שלה, זאת במסגרת סבב הופעותיהם בצפון אמריקה.
ב-2009 זכה אלבומם בפרס המוזיקה האירופאי EBBA(אנ'), באותה שנה יצא אלבומם השני ToyZ(אנ').
ב-2010 הודיעו חברי הלהקה דרך רשת מייספייס על התפרקותם.
Reverend Bizarre

| --- | --- |

 מוקד פעילות:  לויה/טורקו, פינלנד
 תקופת הפעילות:  1995–2007 (כ־12 שנים)
 סוגה:  דום מטאל
 חברת תקליטים:  Spikefarm Records
 www.reverend.shows.it
 חברים
 אלברט ויטצ'פיינדר, פיטר ויקאר, ארל אוף וויד
Reverend Bizarre (רברנד ביזאר) הייתה להקת דום מטאל מפינלנד, אשר נודעה בשל דבקותה באלמנטים המסורתיים של הסגנון אף על פי שהוסיפה לו כמות נכבדת של מיסטיות ואוונגרדיות. שירי הלהקה לרוב היו ארוכים במידה לא רגילה. המוזיקה של רברנד ביזאר כבדה בהתאם, ואדוקה למורשת אשר להקות כגון Saint Vitus ו-Trouble השאירו אחריהן, ובכך מתאפיינת בעבודת גיטרות כבדה ואיטית ושירה נקייה דרמטית (אם כי סולן הלהקה אלברט וויטצ'פיינדר השתמש בשירת גראולינג גם כן).
רברנד ביזאר השתייכו למעגל C.O.T.D. (ר"ת Circle Of True Doom) לפני שנקבעה ההחלטה לקבור את הלהקה (2007).
היסטוריה

הלהקה הוקמה בשנת 1995 בעיר לויה (Lohja) שבפינלנד, אך מאוחר יותר התמקמה בעיר טורקו (Turku) ללא המתופף המקורי, הנודע בכינוי יויפי (Juippi). בנקודה זו גויס ארל אוף וויד (Earl of Void) כמתופף, והליין-אף הקלאסי של הלהקה נוצר, יחד עם אלברט ויטצ'פיינדר (Albert Witchfinder) כבסיסט וסולן, ופיטר ויקאר (Peter Vicar) כגיטריסט. עם זאת, הלהקה נהגה לכתוב "LOHJA POWER" מאחורי כריכות כל האלבומים שלה.
את אלבום הבכורה שלה הוציאה הלהקה בשנת 2002 תחת הכותרת In the Rectory of the Bizarre Reverend (שם זה הוא למעשה פארודיה על האלבום In the Court of the Crimson King של קינג כרימסון, כשם שעטיפת האלבום Slice of Doom של הלהקה היא פארודיה על עטיפה דומה של בלו צ'יר). אלבום זה גרר שבחים רבים בשל הפנאטיות בה רברנד ביזאר מתחקים אחרי סגנון הדום מטאל המסורתי וגדולות הז'אנר, אך מוסיפים את המגע הייחודי שלהם למוזיקה, עם אווירה מיסטית ומאיימת.
אלבומה השני של הלהקה, II: Crush the Insects, יצא בשנת 2005 ונחשב לאלבום "מסחרי" יותר של הלהקה (אך הלהקה צחקה על כך בעצמה ולמהדורה הראשונה של האלבום נצטרפה מדבקה שנושאת את הכתובת המהודרת "The biggest sell-out in True Doom", כלומר "המסחור הגדול ביותר בדום אמיתי"). הלהקה המשיכה לצבור מעריצים עם האלבום, ואף הפיקה וידאוקליפ לשיר הפותח אותו, "Doom over the World". עד צאת האלבום, הספיקו רברנד ביזאר להוציא מספר אלבומי ספליט על גבי ויניל 7", שני מיני-אלבומים (EPs) העולים כל אחד על שבעים דקות, ואלבום הנושא את כותרת הדמו הראשון של הלהקה, Slice of Doom, אשר הוא למעשה אלבום אוסף של שירים, חלקם אשר הגיעו גם לאותו אלבום סטודיו שני של הלהקה.
במקור, תכננה הלהקה להוציא חמישה אלבומים בלבד בשמות Songs from the Funeral World, Heavier Than Life, How it was Meant to Be, אך בשנת 2006 גילה מנהיג הלהקה אלברט וויטצ'פיינדר כי המתופף ארל אוף וויד תכנן לעזוב אחרי האלבום השלישי, ומאחר והוא עצמו רצה מסיבותיו שלו (אשר מנומקות במספר ראיונות) לפרוש מהפרויקט, הכריזה הלהקה על הקץ. לפיכך, הוחלט שהאלבום השלישי של הלהקה יהיה אלבומה האחרון, אם כי שלושת חברי ההרכב (אשר נודעו בצחוק בתור "The Unholy Trinity", כלומר, "השילוש הלא-קדוש") ימשיכו לעבוד על פרויקטים אחרים לאחר הסוף של רברנד ביזאר (במיוחד דה אורנה (The Orne) בו חברים כל השלושה). לפיכך, אלבומה השלישי של הלהקה יצא בשנת 2007 תחת הכותרת III: So Long Suckers, וגרר שבחים רבים ממבקרים ומעריצים, כמו גם צער על מותה המוקדם של הלהקה.
חברי ההרכב > הרכב נוכחי (אחרון)

אלברט וויטצ'פיינדר (Albert Witchfinder) - באסיסט/סולן
פיטר ויקאר (Peter Vicar) - גיטריסט
ארל אוף וויד (Earl of Void) - מתופף
חברי ההרכב > חברים לשעבר

יויפי (Juippi) - מתופף
דיסקוגרפיה > אלבומים מלאים

In the Rectory of the Bizarre Reverend 2002
II: Crush the Insects 2005
III So Long Suckers 2007
דיסקוגרפיה > מיני-אלבומים (EPs)

Harbinger of Metal 2003
Return to the Rectory 2004
Thulsa Doom 7", 2006
דיסקוגרפיה > סינגלים

You Shall Suffer! 2003
Slave of Satan 2005
Teutonic Witch 2007
דיסקוגרפיה > אלבומי ספליט

7" עם Ritual Steel 2003
12" עם Orodruin 2004
7" עם Minotauri 2004
7" עם Mannhai 2006
דיסקוגרפיה > דמואים

Practice Sessions 1995
Slice of Doom 1999
דיסקוגרפיה > אלבומי אוסף

Slice of Doom 1999-2002 2004
Death is Glory... Now 2008
A Girl like Me

A Girl like Me (בעברית: "ילדה כמוני") הוא אלבומה השני של זמרת הפופ ורית'ם אנד בלוז, ריהאנה. האלבום יצא על ידי חברת התקליטים דאף ג'אם, במהלך אפריל 2006. תחילה האלבום יצא ביפן ב-19 באפריל, ב-24 באותו חודש בבריטניה ולבסוף ב-25 בשאר העולם. להפקת האלבום, ריהאנה עבדה עם אוון רוג'רס, קרל סטרקן, ג'יי אר, סטארגייט וזמר ה-R&B ני-יו, שגם כתב את הסינגל השני של האלבום. בדומה לאלבום הקודם גם "A Girl like Me" הושפע מהשורשים הקריביים של ריהאנה, וכולל שירי דאנסהול ו-R&B, וגם משלב אלמנטים של בלדות רגאיי, דבר אשר מבקרי המוזיקה היו אמביוולנטיים כלפיו.
חלק מהמבקרים נתנו לאלבום ביקורות חיוביות, ואילו האחרים השוו את האלבום לאלבומה הקודם עליו נתנו ביקורת שלילית. האלבום יצא לאור 8 חודשים אחרי צאת אלבומה הראשון והגיע למקום ה-5 במצעד הבילבורד 200 בארצות הברית ובממלכה המאוחדת. האלבום זכה להצלחה גם במדינות אחרות כאשר נכנס לעשירייה הפותחת גם באירלנד, ניו זילנד, אוסטרליה, יפן וקנדה.
מהאלבום יצאו ארבעה סינגלים: "SOS" אשר הפך לסינגל הראשון שלה שהגיע למקום הראשון בבילבורד, "Unfaithful" ו-"Break It Off", אשר הגיעו לעשירייה הפותחת במצעד הבילבורד ו-"We Ride", שלא הצליח לשחזר את ההצלחה של הסינגלים האחרים כאשר לא נכנס כלל לבילבורד. האלבום פורסם בגרסה מחודשת בגרמניה בלבד. האלבום הגיע למעמד פלטינה בארצות הברית.
רקע

אחרי יציאת אלבומה הראשון, החליטו חברת התקליטים של ריהאנה שהיא תשלב מוזיקת רוק באלבום ולכן הקליטה את השיר "Kisses Don't Lie", השיר השלישי באלבום. בחודש פברואר 2006 הודיעה ריהאנה כי היא עומדת להוציא אלבום אולפן שני, בשם A Girl like Me, באפריל 2006. כשנשאלה על האלבום, בריאיון לחדשות MTV, ריהאנה הצהירה, "קולי כבר התבגר כל כך הרבה, ואני רוצה לשיר דברים שלא שרתי [לפני]. עכשיו אני ישיר על חוויות שעברתי ועל כאלה שבנות ובנים מגיל 18 יכולים לעבור, ולכן זה הכול העניין של ההתקדמות". בכל הקשור לשם של האלבום, ריהאנה הסבירה: האלבום נקרא A Girl like Me, כי זה אלבום מאוד אישי, זה התינוק שלי. זה הכול עניין של מה שאני רוצה להיות. האלבום, מדברת על חוויות אישיות, כמו גם דברים שבחורות כמוני עברו."
מיקומים במצעדים ומכירות

במצעד הבילבורד האמריקאי, מוקם האלבום במקום החמישי עם מכירות של יותר מ-115,000 עותקים בשבוע הראשון ליציאת האלבום, כמות כמעט כפולה מהמכירות של Music of the Sun שמכר 69 אלף עותקים בשבוע הראשון ליציאתו. נכון לנובמבר 2013, האלבום מכר 1,349,000 בארצות הברית. באירלנד האלבום הופיע לראשונה במקום ה-6, ולבסוף קיבל מעמד פלטינה כפולה. בנוסף לכך האלבום מוקם לראשונה גם בבריטניה במקום ה-6 עם מכירות של 24 אלף עותקים בשבוע הראשון. ביולי האלבום הגיע למקום ה-5 בזכות הסינגל "Unfaithful". האלבום מכר כמעט 600 אלף עותקים בבריטניה. גם בקנדה האלבום הצליח להשיג מעמד פלטינה.
באוסטרליה, האלבום נכנס למקום ה-9, ונשאר במצעד למשך 21 שבועות. כעבור כמה זמן האלבום הגיע למעמד פלטינה על מכירות של 70 אלף עותקים. בשווייץ האלבום הגיע בשיאו למקום ה-6 ונשאר במצעד במשך 39 שבועות ברצף. האלבום הגיע למעמד פלטינה על מכירות של 30 אלף עותקים. בסיום 2006 אלבום זכה להיות לאלבום ה-20 הנמכר ביותר בעולם. בבלגיה האלבום הגיע לראשונה למקום ה-45 במצעד אך הצליח להגיע בשיאו למקום ה-10. האלבום הצליח להגיע לעשרים העליונים גם בגרמניה, פורטוגל, הולנד, צרפת ודנמרק. סך הכל האלבום מכר 3.9 מיליון עותקים.